b'\n_START_ARTICLE_\nSergei Gont\xc5\xa1ar\n_START_SECTION_\nNHL\n_START_PARAGRAPH_\nGont\xc5\xa1ar oli Washington Capitalsin varaus NHL:n varaustilaisuuden ensimm\xc3\xa4isell\xc3\xa4 kierroksella 1992. Ensimm\xc3\xa4iset NHL-ottelunsa h\xc3\xa4n pelasi Washington Capitalsissa ty\xc3\xb6sulkukaudella 1994\xe2\x80\x931995. L\xc3\xa4hes kymmenen kokonaisen Washingtonissa pelatun kauden j\xc3\xa4lkeen h\xc3\xa4net myytiin Boston Bruinsiin 3. maaliskuuta 2004. Ven\xc3\xa4j\xc3\xa4ll\xc3\xa4 pelaamansa ty\xc3\xb6sulkukauden 2004\xe2\x80\x932005 j\xc3\xa4lkeen Gont\xc5\xa1ar solmi viisivuotisen, 25 miljoonan dollarin sopimuksen Pittsburgh Penguinsin kanssa 4. elokuuta 2005. Pittsburgh-sopimuksen p\xc3\xa4\xc3\xa4tytty\xc3\xa4 Gonchar siirtyi kolmen vuoden sopimuksella Ottawa Senatorsiin vapaana agenttina siirtorajan avauduttua 1.hein\xc3\xa4kuuta 2010. H\xc3\xa4net kaupattiin 7. kes\xc3\xa4kuuta 2013 Dallasiin vaihdossa ehdolliseen kuudennen kierroksen varausvuoroon._NEWLINE_Ennen kauden 2004\xe2\x80\x932005 NHL:n ty\xc3\xb6sulkua Gont\xc5\xa1ar oli yksi parhaimmista hy\xc3\xb6kk\xc3\xa4\xc3\xa4vist\xc3\xa4 puolustajapelaajista NHL:ss\xc3\xa4. H\xc3\xa4net valittiin kahdesti (2002 ja 2003) NHL:n toiseen t\xc3\xa4hdist\xc3\xb6kent\xc3\xa4lliseen. Lis\xc3\xa4ksi h\xc3\xa4n teki enemm\xc3\xa4n pisteit\xc3\xa4 kuin yksik\xc3\xa4\xc3\xa4n toinen NHL:n puolustajista kausilla 2000\xe2\x80\x932004, jolloin h\xc3\xa4n teki 74 maalia ja 241 pistett\xc3\xa4 Washingtonissa ja Bostonissa.'